Έλεγχος με τεστ για επαφή κατά τη διάρκεια κοινωνικών επισκέψεων

Με μεγάλη μου χαρά σας ενημερώνω ότι θα επιτρέψουμε τη φυσική επαφή στις επισκέψεις για τους επισκέπτες που έχουν αρνητικό τεστ COVID.

Δοκιμάσαμε πιλοτικά τον έλεγχο με τεστ προκειμένου να επιτραπεί η επαφή σε ορισμένες φυλακές και είχαμε πολύ θετικά σχόλια. Γνωρίζουμε ότι το να μην έχετε επαφή με τους αγαπημένους σας ήταν ένα από τα δυσκολότερα σημεία στο πλαίσιο του COVID, γι' αυτό χαιρόμαστε που τα αποτελέσματα αυτών των πιλοτικών προγραμμάτων σημαίνουν ότι μπορούμε τώρα να βελτιώσουμε τις επισκέψεις για εσάς.

Θα μπορείτε να έχετε την ίδια επαφή που έχουν και τα άτομα που βρίσκονται σε οίκους ευγηρίας, η οποία προς το παρόν είναι το κράτημα των χεριών.

Η συμμετοχή σε αυτά τα τεστ είναι προαιρετική, επειδή εσείς και ο επισκέπτης σας μπορεί να αισθάνεστε ότι δεν είστε ακόμα έτοιμοι να έχετε επαφή. Θα σας παρακαλούσαμε να ενθαρρύνετε τον επισκέπτη σας να κάνει ένα τεστ, ακόμη και αν δεν θα έχετε επαφή, διότι μπορεί να εντοπιστούν πιθανές περιπτώσεις πριν έρθουν στη φυλακή. Αυτό θα βοηθήσει να μειωθούν οι πιθανότητες να χρειαστεί να επιβάλλουμε περιοριστικά μέτρα στον τρόπο λειτουργίας μας στο μέλλον.

Ο επισκέπτης σας μπορεί να σας επισκεφθεί ακόμα και αν αποφασίσει να μην κάνει τεστ, εφόσον δεν έχει συμπτώματα COVID, αλλά δεν μπορεί να έχει φυσική επαφή μαζί σας.

Ο επισκέπτης σας θα πρέπει να κάνει ένα τεστ πριν από την επίσκεψή του και να φέρει τα αποδεικτικά στοιχεία του αρνητικού αποτελέσματος, τα οποία θα είναι ένα μήνυμα κειμένου ή ένα μήνυμα ηλεκτρονικού ταχυδρομείου από το NHS.

Εάν η επίσκεψή σας πρέπει να αναβληθεί λόγω ενός θετικού τεστ, η επίσκεψη θα προγραμματιστεί εκ νέου και δεν θα έχει αντίκτυπο στην κατανομή των επισκέψεών σας.

Σας επιτρέπεται ήδη η επαφή με παιδιά κάτω των 11 ετών που δεν χρειάζεται να κάνουν τεστ και αυτό θα εξακολουθήσει να ισχύει.

Περισσότερες πληροφορίες

Γιατί είναι σημαντική η εξέταση των επισκεπτών;

Η εξέταση είναι σημαντική επειδή:

* Βοηθάει στη μείωση της εξάπλωσης του ιού στις φυλακές και στην κοινότητα
* Επιτρέπει στη φυλακή να σας βοηθήσει και να σας υποστηρίξει εάν έχετε θετικό τεστ
* Μας βοηθάει να διατηρήσουμε όλους ασφαλείς και προστατευμένους.
* Μας επιτρέπει να εξετάσουμε πώς μπορούμε να βελτιώσουμε τις επισκέψεις στο μέλλον

Πρέπει να ελεγχθούν;

Όχι, αυτό είναι προαιρετικό και γνωρίζουμε ότι κάποιοι δεν αισθάνονται έτοιμοι για στενή επαφή με πολλούς ανθρώπους αυτή τη στιγμή. Εάν δεν θέλουν να συμμετάσχουν στο τεστ, μπορούν να σας επισκεφθούν, αλλά δεν θα μπορούν να έχουν καμία επαφή μαζί σας.

Εάν οι επισκέπτες σας συμμετάσχουν, θα μας βοηθήσουν να κρατήσουμε το COVID μακριά από τη φυλακή και να διασφαλίσουμε ότι μπορούμε να συνεχίσουμε την ελάφρυνση των περιορισμών.

Πρέπει τα παιδιά μου να λάβουν μέρος στη διαδικασία των τεστ;

Τα παιδιά ηλικίας κάτω των 11 ετών δεν χρειάζεται να συμμετάσχουν στη διαδικασία των τεστ και μπορείτε να έχετε επαφή μαζί τους.

Στους μαθητές της δευτεροβάθμιας εκπαίδευσης θα προσφερθεί εξέταση με τεστ, σύμφωνα με τη διαδικασία που ακολουθείται στην κοινότητα. Αυτό είναι προαιρετικό και θα εξακολουθήσουν να πραγματοποιούν τις επισκέψεις τους, αν δεν επιθυμούν να συμμετάσχουν σε τεστ.

Θα χρειαστεί να ακολουθήσω μέτρα κοινωνικής αποστασιοποίησης κατά τη διάρκεια της επίσκεψής μου;

Ενώ θα μπορείτε να έρχεστε σε επαφή με το άτομο που επισκέπτεστε, θα πρέπει να ακολουθήσετε τα υπόλοιπα μέτρα πρόληψης του COVID. Αυτό περιλαμβάνει την κοινωνική αποστασιοποίηση από άτομα που δεν επισκέπτεστε και τη χρήση μάσκας

Σε ποιον μπορώ να μιλήσω γι' αυτό;   
Στη φυλακή σας θα υπάρχει ένα εξειδικευμένο μέλος του προσωπικού για την υποστήριξη του προγράμματος ελέγχου με τεστ. Ενεργούν ως Ενιαίο Σημείο Επαφής (SPOC). Το SPOC είναι εκεί για να σας υποστηρίξει και να απαντήσει σε τυχόν ερωτήσεις ή ανησυχίες που μπορεί να έχετε σχετικά με τη διαδικασία.

Το SPOC σας είναι………………………………………………………………………….

Μπορείτε επίσης να μιλήσετε με οποιοδήποτε προσωπικό της μονάδας ή με τον προσωπικό σας λειτουργό/προσωπικό σας υπεύθυνο. Οι εργαζόμενοι στον τομέα υποστήριξης των τεστ θα είναι επίσης σε θέση να απαντήσουν στις ερωτήσεις σας.

**Η συμμετοχή σας σε αυτό το πρόγραμμα ελέγχου με τεστ θα βοηθήσει να διατηρήσετε την ασφάλεια τη δική σας και των οικογενειών σας. Θα μας επιτρέψει επίσης να κινηθούμε προς ένα πιο χαλαρό περιβάλλον επισκέψεων για όλες τις φυλακές.**